Hyd Internet 131 Views banks
Banks
ముంబై: త్వరలో చెక్ బుక్ సదుపాయాన్ని ఉపసంహరించే యోచనలో కేంద్రప్రభుత్వం ఉన్న‌ట్లు సమాచారం.ఈ విషయంపై భారత వ్యాపారుల సమాఖ్య సెక్రటరీ జనరల్ ప్రవీణ్ ఖండేల్ వాల్ మీడియాతో మాట్లాడారు. దేశమంతా డిజిటల్ లావాదేవీలు పెంచేందుకు మోదీ ప్రభుత్వం ఈ చర్య చేపట్టే అవకాశం ఉందని, ఇప్పటికే నోట్లు ముద్రించడానికి కేంద్రప్రభుత్వం రూ.25 వేల కోట్లు ఖర్చు పెడుతోందని, వాటి భద్రతతో పాటు రవాణాకు మరో రూ.6 వేల కోట్లు ఖ‌ర్చ‌వుతుంద‌ని అన్నారు. అటు బ్యాంకులు డెబిట్ కార్డు లావాదేవీలపై 1శాతం, క్రెడిట్ కార్డులపై 2శాతం ఛార్జీలు వసూలు చేస్తున్నాయని, డిజిటల్ లావాదేవీల ప్రోత్సాహానికి బ్యాంకులకే రాయితీ అందించి ఛార్జీలు ఎత్తివేయాలని అన్నారు. దేశవ్యాప్తంగా 80 కోట్ల డెబిట్ కార్డులు ఉంటే అందులో 5 శాతం నగదు రహిత లావాదేవీలు, మిగిలిన 95 శాతం నగదు ఉపసంహరణకు వినియోగిస్తున్నారని ఆయ‌న తెలిపారు.